  Виталий Пронин Удмуртиысь вылӥ кивалтӥсьёс пыриськизы «Пельнянь нунал» фестивале.Элькунамы бадӟым саклык висъяське калыкъёслэсь кусыпъёссэс юнматонлы. Та сярысь журналистъёслы вераз нациосын ужан политикая министр Лариса Буранова. Керетонъёс ӧвӧлКалыкъёслэсь кусыпъёссэс чакласа возён вылысь шаерамы арлы быдэ юалляськонъёс ортчо. Кылем ар возьматӥз: ог 90 процентэз адямиос котькыӵе выжыысь калыкъёсын бускель кариськыны дась. 66,8 процентэз пусъё: элькунамы улӥсьёслэн кусыпъёссы шунытэсь. 63 процентэз оско, пӧртэм калыкъёс куспын керетонъёс асьме палан потыны кулэ ӧвӧл шуыса.Бен, эшъяськыса улон вылысь шаерамы ӧжыт уг лэсьтӥськы. Нациосын ужан политикая министерство сяна, элькунамы ужа Эшъяськон юрт. Ижын гинэ ќвќл, эшъяськон юртъёс вань мукет городъёсын, ёросъёсын но. Кылсярысь, туэ ужаны кутскиз ни Можга городын, кылем арын кылдӥзы Воткаын но Гракын.- Эшъяськон юрт - со культурая юрт ӧвӧл, татын мукетгес ужпумъёсты сэрттоно-пертчоно, - шуиз нациосын ужан политикая министр Л. Буранова. - Соин ик ми ум кышкаське азямы трослы паськытэсьгес ужпумъёс пуктыны.Озьы Ижысь Эшъяськон юртын туннэ ортче Кун Думаысь национальной ужпумъёсъя комитетлэн кенешонэз. Москваысь вуэм депутатъёс пыр-поч тодматско, кызьы Удмуртиын калык ужпумъёс сэрттӥсько.- Москваын тодо ни, Удмуртиын калыкъёслэсь кусыпъёссэс юнматон понна трос ужрадъёс ортчыло шуыса. Элькунмылэн Москваын нуналъёсыз ортчыку, со сярысь вераським. Нош табере ужаммес ас синмынызы мед адӟозы. Троссэ проектъёсмес мукет улосъёсын но пыӵатыны луоно. Малпаськом, Кун Думаысь депутатъёслэн дорамы вуылэмзы элькунамы ватсаса коньдон кыскыны но юрттоз.Нациосын ужан политикая министр верамъя, пичи калыкъёсын герӟаськем пӧртэм ужрадъёсты ортчытонлы элькун бюджетысь кылем арын ог 17 миллион манет висъямын вал. Туэ талэсь кӧнялы ке ӧжытгес уксё чакламын. Но со, пе, калыкъёс вылын уз шӧдӥськы. Озьы ик ортчозы Гербер, Семык, Сабантуй но трос мукет ужрадъёс.Пельнянь шудонъёсТа нуналъёсы шаерамы ортче «Пельнянь нунал» фестиваль. Йылпумъяськоз со арнянуналэ Ижысь Шор площадьын «Пельнянь шудонъёсын». Люкаськемъёс кужымзэс мерталозы, хоккеен, бадминтонэн но мукет шудонъёсын шудыса. Фестивалез радъясьёс оскыто: мӧзмыт уз луы.- Ми азямы ужпум пуктӥськом: туристъёс понна Удмуртилэсь картазэ кылдытоно, - ватсаз Лариса Буранова. - Отын возьматом, кытын луэ усто шутэтскыны, ческыт сиськыны. Таӵе интыос асьмелэн ӧжыт ӧвӧл, кылсярысь, Эгралан, Дэбесын, Якшур-Бӧдьялан, Шарканын.Эшшо «Пельнянь нунал» фестивале пыриськоз НТВ каналысь «Поедем, поедим» передачаез радъясь Джон Уоррен. Со элькунамы вуэмын ни. Тодматскыса вуттӥз Ижысь пельняньлы, крокодиллы, кечлы сӥзем но мукет тунсыко синпелетъёсын. Туннэ кошкемын Воткае, нош ӵуказе дасяське Кияса но Пичи Пурга ёросъёсы. Одно, пе, вуылэмез потэ Брангуртысь песянайёс доры. Оскытэ: шаермес котыртэмез бере вералоз, пӧртэм-а удмурт пельнянь мукет интыосын пӧрамезлэсь, эшшо кыӵе сиён-юонъёсмы кельшизы солы, кыӵе сям-йылолъёсмы паймытӥзы но мукет. Ваньзэ тае со передачаяз но возьматоз.- Озьыен, тодмо журналист Джон Уоррен но юрттоз Удмуртимес палэнын улӥсьёслы тодмо карыны, - шуиз Лариса Буранова. - Со но оскоз, оло, пельнянь Удмуртиын кылдэмын шуыса.Бен, та пӧрамез асьсэлы карыны туртто мукет улосъёс, кылсярысь, Алтай край - отын но «Пельмен шудонъёс» радъяллям ни. Но берло дыре Удмуртия пала дурбасьтӥсьёс тросгес луо. Зэмзэ ик пельнянь удмурт сиён-а, ӧвӧл-а - сокем бугыръяськыны но кулэ ӧвӧл, дыр. Элькунмес со тодмогес каре бере - туж умой.Элина Кумачёва  Теги: йскалыкполитикаяминистерство Пельняньлысземфестиваль  